text: Se storkeungen blive ringmærket
  16 juli 2017 kl. 07.58
  Søndag formiddag blev den eneste overlevende unge i storkereden i Smedager ringmærket.
  Ringmærkningen blev foretaget af Hans Skov fra Dansk Ornitologisk Forening.
  Trods søndagens silende regn gennemførtes ringmærkningen som planlagt og gik i gang kort efter klokken 10. 
  Ringmærkningen kommer efter en dramatisk periode i storkungens korte liv. Torsdag den 6. juli om eftermiddagen slugte storkeungen i Smedager en gummislange, hvilket satte himmel og hav i bevægelse - men nu har naturen gået sin gang - og alt er godt igen, hvorfor det er tiden til at ringmærke storkeungen.
  Normalt skulle der også ske kønsbestemmelse ved ringmærkningen - men da storkeungen blev undersøgt af dyrlægen Bjarne Østergaard Rasmussen efter den slugte gummislange, blev der taget en blodprøve, der bestemmer kønnet med sikkerhed - og ungen er en han. 
  Storkerungen har det godt og dens pels er nu så kraftig, at dårligt vejr ikke kan true dens helbred.
  
  
  